Lav et referat af nedenstående tekst:

Tekst:
- Det var en jubelsæson, vi gik i møde. Vi har på nuværende tidspunkt fået aflyst 33 af de 45 af årets anløb, siger Lars Bech, Cruise Manager ved VisitAalborg. Syv af aflysningerne er kommet det seneste døgn. Hvis restriktionerne omkring rejseaktivitet og forsamlingsforbud først bliver hævet sent på året, vil det i værste fald betyde, at der ikke kommer et eneste krydstogtskib til havnen i Aalborg i løbet af 2020. - Hvis vi ender i en situation, hvor vi slet ikke får krydstogt til byen i 2020, kommer det til at koste byen og området 12 millioner kroner i manglende omsætning, siger Lars Bech. Tallene er baseret på beregninger fra en forbrugerundersøgelse i 2016. Håbet er lysegrønt Der er 12 bookinger endnu, og nogle af dem er hen i september, og dem har Lars Bech endnu et håb for. - Måske er restriktionerne ophævet på det tidspunkt, og det betyder, at vi stadig kan få en lillebitte sæson, fortæller han. Coronakrisen har langt en dæmper på krydstogtskibe verden over, og det kommer til at tage tid inden skibene igen kan tage passagerer. For Lars Bech at se, er krydstogtskibene afhængige af tre ting: Hvor hurtigt man igen kan finde mandskab og være klar til operationsmode igen. Hvornår regeringerne åbner grænserne. Hvordan gæsterne ser på det, at tage på krydstogt. - Vi er 100 procent afhængige af udefrakommende faktorer, siger han. Skagen Havn forventer endnu flere aflysninger Også i Skagen er en stor del af årets anløb aflyst. Som det ser ud nu, kommer blot 11 krydstogtskibe til Skagen i stedet for de 35 anløb, der var planlagt. - Vi forventer, at få flere aflysninger, siger Anne Sofie, Cruise Manager, Skagen Havn. Men hun håber ligesom Lars Bech på, at anløbene i september stadig kan lade sig gøre.

Referat:
En stor del af de krydstogtskibe, der skulle have besøgt Aalborg er aflyst. Det betyder tab i omsætning for lokalområdet på cirka 12 millioner kroner.